কেমন আছেন কুমার বিশ্বজিতের ছেলে নিবিড়
কণ্ঠশিল্পী কুমার বিশ্বজিতের ছেলে নিবিড় কুমার মর্মান্তিক সড়ক দুর্ঘটনায় আহত হয়ে দীর্ঘ ১০ মাস ধরে কানাডার একটি হাসপাতালে চিকিৎসাধীন।
রাত দিন সন্তানের পাশেই থাকছেন বাবা কুমার বিশ্বজিৎ। এর মধ্যে এক সপ্তাহের জন্য কানাডা থেকে দেশে এসেছিলেন। কয়েকদিন থেকে আবার কানাডাতে ফিরে গেছেন।
একমাত্র ছেলে নিবিড়ের চিকিৎসার জন্যই বর্তমানে কুমার বিশ্বজিৎ ও তার স্ত্রী সেখানে অবস্থান করছেন।
নিবিড়ের শারীরিক অবস্থা সম্পর্কে জানতে চাইলে কুমার বিশ্বজিৎ ডেইলি স্টারকে বলেন, 'নিবিড় এখন একটু একটু করে সাড়া দিচ্ছে। তার চিকিৎসা চলছে। সবাই তাকে ভালোবাসায় রাখবেন। আমার পুরোটা জীবনজুড়েই আমার সন্তান। সবকিছুই এখন আমার সন্তানকে ঘিরে।'
'একজন বাবা হিসেবে সন্তানের জন্য ভেতর থেকে কী পরিমান যন্ত্রণা হয় সেটা বোঝাতে পারবো না। শুধু একজন বাবাই সেটা অনুভব করতে পারে। নিবিড় আমার সবকিছু তাকে নিয়েই বাকিটা জীবন কাটাতে চাই, বলেন তিনি।

কণ্ঠশিল্পী কুমার বিশ্বজিতের ছেলে নিবিড় কুমার মর্মান্তিক সড়ক দুর্ঘটনায় আহত হয়ে দীর্ঘ ১০ মাস ধরে কানাডার একটি হাসপাতালে চিকিৎসাধীন।